**ELŐTERJESZTÉS**

**Szombathely Megyei Jogú Város Közgyűlésének**

**2021. szeptember 30-i ülésére**

**Javaslat közterületek elnevezésére**

Magyarország helyi önkormányzatairól szóló 2011. évi CLXXXIX. törvény (Mötv.) 42. § 8. pontja értelmében a közterületek elnevezése a képviselő-testület kizárólagos hatáskörébe tartozik.

Dr. Németh Gábor, a SZOVA NZrt. vezérigazgatója arról tájékoztatott, hogy rövidesen befejeződik a Sárdi-ér úti, a cég tulajdonában álló iparterületen a közszolgáltatási telephely irodaépületének beruházása. A beköltöző társaságok postacímének változásához elengedhetetlen a kiépített közforgalom előtt megnyitott magánutak elnevezése.

A 12607/2 és a 12607/7 hrsz-ú kivett közforgalom elől el nem zárt magánút megnevezésű ingatlanok jelenleg elnevezéssel nem rendelkező közterületek, elhelyezkedésüket az előterjesztéshez mellékletként csatolt térképmásolat szemlélteti.

Az ingatlanok elnevezésére vonatkozó javaslat szóban kerül előterjesztésre.

Kérem a Tisztelt Közgyűlést, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2021. szeptember „ ”.**

 **(: Dr. Nemény András :)**

**HATÁROZATI JAVASLAT**

**…/2021. (IX.30.) Kgy. számú határozat**

1. Szombathely Megyei Jogú Város Közgyűlése a Magyarország helyi önkormányzatairól szóló 2011. évi CLXXXIX. törvény 42. § 8. pontja értelmében
	1. a 12607/2 hrsz-ú közforgalom elől el nem zárt magánutat …………………… utcának;
	2. a 12607/7 hrsz-ú közforgalom elől el nem zárt magánutat …………………… utcának

 nevezi el.

1. A Közgyűlés felkéri a polgármestert és a jegyzőt, hogy a közterületek elnevezésével kapcsolatos adatszolgáltatási kötelezettség teljesítése iránt intézkedjen.
2. A Közgyűlés felkéri a polgármestert és a jegyzőt, hogy az 1. pontban elhatározott elnevezésekkel kapcsolatban a nyilvántartásokon szükséges átvezetésről gondoskodjon.
3. A Közgyűlés felkéri a polgármestert, hogy a lakosságot a közterületi elnevezésekről az önkormányzati hetilap és a Városi TV útján értesítse.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (a végrehajtás előkészítéséért:

 Dr. Holler Péter, a Hatósági Osztály vezetője

 Kalmár Ervin, a Városüzemeltetési és Városfejlesztési Osztály vezetője

 Dr. Kovács Előd, a Polgármesteri Kabinet vezetője)

**Határidő:** azonnal